Os turquemans son descendients directos d'os oguzes, que entroron en Asia Central dende l'este enta o sudueste en o sieglo X. Beluns trescurzoron a cordelera montanyosa d'o Kopet Dagh plegando t'Azerbaichán y Anatolia y contribuindo a la formación d'os actuals turcos anatolians, turcos rumelís y azerís. Beluns tamién s'establioron en Irak y Siria. En bells puestos d'o sud d'Asia Central os turquemans se mezcloron y asimiloron a la población nativa irania d'alcuerdo con o modelo “dominio d'elites”, en atrás zonas estioron os lumerosos habitants nativos iranios qui absorbioron a os turquemans. De todas trazas estió Asia Central on se convirtioron a lo islam, y en a versión aragonesa d'o Libro de Marco Polo comentan que son musulmans.